དེ་དག་གིས་ད་ལྟ་མི་ཐོབ་ཅེས་བཤད། དེར་གྲྭ་པ་རྒན་གཞོན་ཅི་འདྲ་ཞིག་ཕྲད་ཀྱང་ཀུན་ལ་བླ་མའི་མཇལ་ཁ་དང་
བཀའ་ཆོས་ཞིག་ཐོབ་བམ་ཞེས་དྲིས་པ་ན་ཀུན་གྱིས་མི་ཡོང་བ་ཁོ་ན་བཤད། ཉིན་ཕྱེད་ཡོལ་ནས་དགེ་སློང་སྐུ་བགྲེས་
པོ་ཞིག་སྐུ་ལ་ཆོས་གོས་བསྣམས་ཤིང་གཡས་གཡོན་གཉིས་ལ་ཕྱག་ཕྱི་རེ་རེ་དང་མདུན་དུ་སྤོས་ཕོར་ཁྱེར་བའི་གྲྭ་
གཞོན་གཅིག་དང་བྱས་ཏེ་ཕྱིར་ཕེབས་ནས་གཏོར་ཟློག་བྱ་བའི་སར་ཞལ་བཀོད་མཛད་བཞིན་པར་གཟིགས། རྗེ་
རས་པ་དང་ཆོས་གྲོགས་གཉིས་ཀྱིས་ཕྱག་འཚལ་ཏེ། བདག་ཅག་རྣམས་མངའ་རིས་རྫོང་དཀར་གྱི་ནུབ་ཕྱོགས་
སྦས་ཡུལ་སྐྱིད་མོ་ལུང་ནས་ཡིན། བླ་མ་རིན་པོ་ཆེ་ལ་དམ་པའི་ཆོས་ཤིག་ཞུར་འོང་བ་ཡིན་པས་ཐུགས་རྗེ་འཛིན་པའི་
གསོལ་འདེབས་ཤིག་ཞུ་བར་མཛོད་ཅེས་ནན་ཏན་ཞུས། དེ་ནས་བླ་མ་རིན་པོ་ཆེ་ནས་གཏོར་ཟློག་རྣམས་ལེགས་པར་
གྲུབ་རྗེས་སུ་ཕྱག་མཛོད་མཇལ་དུ་ཕེབས། ཕྱག་མཛོད་ཀྱི་ཞལ་ནས་ཁྱེད་རྣམ་གཉིས་ཡུལ་དང་ཆོས་ལུགས་གང་
ཡིན་ཞེས་དྲིས་པས། རྗེ་རས་པའི་ཞལ་ནས། ང་ཚོའི་ཡུལ་སྦས་ཡུལ་སྐྱིད་ལུང་ཡིན། ཆཽས་ལུགས་ནི་རྙིང་མ་བྱང་
གཏེར་ཡིན་ཞུས། སླར་ཡང་ཁོང་གིས་བྱང་གཏེར་གྱི་ཆོས་སུའི་མདུན་ནས་ཞུས་གསུངས། སྦས་ཡུལ་སྐྱིད་ལུང་གི་
བླ་མ་སེར་ཁྱིམ་ཞིག་ཡོད་པས་ཁོང་གི་སྐུ་མདུན་ནས་ཞུས་པ་ཡིན་ཞེས་ཞུས། སྐྱིད་ལུང་ལ་བོད་ཀྱི་འབྲུ་སྐྱཻས་སམ་
རོང་གི་འབྲུ་སྐྱེས། འབྲུ་སྣ་ཇི་ཙམ་སྐྱེས་གསུངས། རོང་གི་འབྲུ་སྐྱེས་ཏེ་འབྲུ་སྣ་མི་འདྲ་བ་བཅུ་གསུམ་ཙམ་སྐྱེས་
ཞུས་པས། འོ་ན་ལོངས་སྤྱོད་ཆེན་པོ་བ་ཡིན་པར་འདུག གསེར་དངུལ་མང་པོ་ཡོད་དམ་གསུངས།